UPDATE: Universitatea Bucureşti a demarat verificări în cazul lucrării de masterat a secretarului de stat din Ministerul Educaţiei, Ştefania Duminică, conform B1.ro.

----

Secretarul de stat în Ministerul Educaţiei, Ştefania Duminică, ar fi copiat integral lucrarea de masterat din 2012 după o lucrare din 2008, conform B1 TV.

Citeşte şi: O nouă bilă neagră pentru teza de doctorat a ministrului Culturii

În ministerul Educaţiei, Ştefania Duminică, membru PNL, răspunde de învăţământul preuniversitar.

Ştefania Duminică are în spate un CV impresionant. Este lector universitar la departamentul de formare a profesorilor din cadrul Universităţii din Bucureşti, profesor de limba şi literatura română în învăţământul preuniversitar. De asemenea a absolvit două facultăţi. Cu toate acestea, a fost prinsă copiind mai rău decât un şcolar, la o lucrare de control. Singurele modificări efectuate în lucrarea de disertaţie copiată sunt cel mult de aşezare în pagină.

Citeşte şi: Plagiatul lui Ponta, pe masa ICCJ. Magistraţii au amânat decizia pentru 3 martie

În lucrarea copiată, Duminică a lăsat chiar şi numele masterandului care a scris lucrarea originală.

Contactată de B1 TV, pentru a oferi un punct de vedere asupra plagiatul descoperit, Ştefania Duminică a refuzat să facă acest lucru. Singura reacţie a venit printr-un SMS trimis de ministrul Educaţiei, Remus Pricopie, care a precizat că va convoca, miercuri dimineaţă, la minister, o şedinţă.